open-index/open-wikipedia-markdown huggingface dataset:
ইনগ্লোরিয়াস বাস্টার্ডস

**ইনগ্লোরিয়াস বাস্টার্ড্‌স** ২০০৯ সালে মুক্তিপ্রাপ্ত কোয়েন্টিন টারান্টিনো পরিচালিত একটি চলচ্চিত্র। ব্র্যাড পিট ও ক্রিস্টোফার ওয়াল্টজ এতে অভিনয় করেছেন। ৮২ তম অ্যাকাডেমী অ্যাওয়ার্ডে এই চলচ্চিত্রটি সেরা ছবি ও সেরা পরিচালক সহ ৮ টি বিভাগে মনোনয়ন পায় ও ক্রিস্টোফার ওয়াল্টজ সেরা পার্শ্ব অভিনেতার পুরস্কার জিতে নেন।

## কাহিনী সংক্ষেপ
গল্পের সময়কাল ১৯৪১ থেকে ১৯৪৪, নাৎজি-অধিকৃত ফ্রান্সে। আমেরিকান-ইহুদী আটজন সৈনিককে পাঠানো হয় এই অঞ্চলে গিয়ে নাৎজিনিধনে। এই আটজনের নাৎজিনিধনের বীভৎস গল্প ছড়িয়ে পড়ে বিপক্ষশিবিরে, এদেরকেই বলা হতো বাস্টার্ডস। যুদ্ধের শেষের দিকে, ১৯৪৪ সালে এক জার্মান সৈনিকের বীরত্বের কাহিনী দিয়ে চলচ্চিত্র বানানো হয়। সেই চলচ্চিত্রের প্রিমিয়ার শো’তে আসবেন হিটলার, এমন খবর গোপনসূত্রে পেয়ে যায় বাস্টার্ডরা। তাদের পরিকল্পনা ছিলো, একই দিনে হিটলার, গোয়েবলস, জেনারেল হারম্যান গোরিংকে মেরে ফেলার সুযোগ পাওয়া গেছে, সেটা কাজে লাগাতেই হবে। মূলত গেরিলা কায়দায় কাজ করা এই দলটি তখন ছদ্মবেশে সিনেমা হলে ঢুকে পড়ার ফন্দি আঁটে। সৌভাগ্যক্রমে, সিনেমাহলের মালিক এক কমবয়েসি ছদ্মবেশী ইহুদি মেয়ে, যে নিজেও আলাদাভাবে হিটলারকে মারার নকশা করছে। 

## তথ্যসূত্র


## বহিঃসংযোগ

* 
* 
* 
* 
* 
* 
* ''Inglourious Basterds Production Notes''
* My Father, The Inglourious Basterd: Peter Masters and the real story of X Troop
* Remaking History: An Interview with Quentin Tarantino by Rene Rodriguez, 18 August, 2009
* Hidden meanings, secret narratives and visual clues; ''Inglourious Basterds'' decoded

বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ফরাসি ভাষার চলচ্চিত্র
বিষয়শ্রেণী:গুপ্তহত্যা সম্পর্কে চলচ্চিত্র
বিষয়শ্রেণী:ইহুদি ও ইহুদিধর্ম সম্পর্কে চলচ্চিত্র
বিষয়শ্রেণী:জার্মানিতে ধারণকৃত চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:প্যারিসে ধারণকৃত চলচ্চিত্র
বিষয়শ্রেণী:ফ্যাসিবাদী বিরোধী চলচ্চিত্র
বিষয়শ্রেণী:বাবেল্সবার্গ স্টুডিওর চলচ্চিত্র
বিষয়শ্রেণী:আডলফ হিটলারের সাংস্কৃতিক চিত্রায়ণ
বিষয়শ্রেণী:ফ্রান্সের পটভূমিতে চলচ্চিত্র
বিষয়শ্রেণী:মার্কিন বহুভাষিক চলচ্চিত্র
বিষয়শ্রেণী:২০০৯-এর চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের যুদ্ধভিত্তিক চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বিষয়শ্রেণী:মার্কিন যুদ্ধভিত্তিক নাট্য চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:কোয়েন্টিন টারান্টিনো পরিচালিত চলচ্চিত্র
বিষয়শ্রেণী:১৯৪৪-এর পটভূমিতে চলচ্চিত্র
বিষয়শ্রেণী:জার্মান নাট্য চলচ্চিত্র
বিষয়শ্রেণী:ইউনিভার্সাল পিকচার্সের চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:ইহুদি গণহত্যার চলচ্চিত্র
বিষয়শ্রেণী:মার্কিন রাজনৈতিক বিদ্রুপাত্মক চলচ্চিত্র
দ্য রোড টু উইগান পিয়ের

**দ্য রোড টু উইগান পিয়ের** ইংরেজ সাহিত্যিক জর্জ অরওয়েল কর্তৃক রচিত একটি বই। ১৯৩০-এর দশকের অর্থনৈতিক মন্দা (Great Depression) সমগ্র পশ্চিমা বিশ্বে আঘাত হানে। তারই পটভুমিতে অরওয়েল এই বইটি লিখেন। উইগ্যান শহর ইংল্যান্ডের উত্তরাঞ্চলে অবস্থিত। কয়লা উতপাদন ছিল এর মূল অর্থনৈতিক কর্মকাণ্ড এবং উইগ্যানবাসীদের কর্মসংস্থানের প্রধান সূত্র। মন্দার ক্ষতিকর প্রভাব উইগ্যানে প্রকটভাবে প্রতিফলিত হয়। অরওয়েল তার বইতে উইগ্যানবাসীদের দুঃখ-কষ্টের বিস্তারিত বিবরন তুলে ধরেন। পাশাপাশি তিনি লাগামহীন পুঁজিবাদের কঠোর সমালোচনা করেন। সামাজিক ন্যায়বিচারের পক্ষে ত্রিশের দশকে লিখিত গ্রন্থের মধ্যে *দ্য রোড টু উইগান পিয়ের* অন্যতম।

## তথ্যসূত্র
* *George Orwell, a Life* by Bernard Crick&nbsp;– Penguin 1980

## পদটীকা

## বহিঃসংযোগ
* The Road to Wigan Pier - complete book with publication data and search feature.
* Orwell answers a question about Wigan Pier - Excerpt from a broadcast of the BBC's Overseas Service
* article from *The Observer*
* http://www.guardian.co.uk/books/gallery/2011/feb/20/george-orwell-wigan-in-pictures George Orwell Wigan in pictures from *The Guardian*

বিষয়শ্রেণী:ইংরেজি উপন্যাস
পারমাণবিক ভর

right|thumb|200px
**পারমাণবিক ভর** হলো কোন মৌলিক পদার্থের একটি পরমাণুর ভর। পারমাণবিক ভরকে অনেকসময় **একীভূত পারমাণবিক ভর একক** হিসেবেও প্রকাশ করা হয়। পদার্থের অণুর ক্ষেত্রও একই রকম সংজ্ঞা প্রদান করা যায়। তখন এটিকে আণবিক ভর নামে ডাকা হয়। কোন পদার্থের আণবিক ভর এর পরমাণুগুলোর পারমাণবিক ভর থেকে বের করা যায়। কোন পদার্থের একটি অনুতে অবস্থিত প্রতিটি পরমাণুর পারমাণবিক ভরকে ঐ অণুর রাসায়নিক সংকেতে নির্দেশিত পরমাণুগুলোর স্ব স্ব অনুপাত দ্বারা গুণ করে গুণফলগুলোকে যোগ করলে ঐ অণুর আণবিক ভর পাওয়া যায়।

## পারমাণবিক ভর কি
কার্বন-১২ আইসোটোপ এর একটি পরমাণুর ভর কে ১২ একক ধরে অন্যান্য মৌলের আপেক্ষিক পারমাণবিক ভর নির্ণয় করা হয়। কোন মৌলের একটি পরমাণুর ভর কার্বন 12 আইসোটোপের **1/12** অংশের তুলনায় যত গুণ ভারী,সেই সংখ্যাকে ওই মৌলের আপেক্ষিক পারমাণবিক ভর (বা সংক্ষেপে পারমাণবিক ভর) বলা হয়।

## পারমাণবিক ভরের একক
পারমাণবিক ভর একক ( amu ) : পরমাণুর ভর মাপার জন্য ১৯৬১ খ্রিস্টাব্দের IUPAC সম্মেলনে যে একক ব্যবহার করার জন্য প্রস্তাব করা হয়,তা হচ্ছে পারমাণবিক ভর একক ( atomic mass unit সংক্ষেপে amu ) । [ amu = 1.6605 × 10-24g । একটি কার্বন -12 পরমাণুর ভরকে 12 amu একক ধরে এর হিসাব করা হয় । : পরমাণুর ভর = আপেক্ষিক পারমাণবিক ভর × 1.6605 × 10-24g

## গ্রাম-পরমাণু
গ্রাম - পরমাণু ( gram - atom ) : কোনো মৌলিক পদার্থের পারমাণবিক ভরকে গ্রামে প্রকাশ করলে যে পরিমাণ হয় , সেই পরিমাণ মৌলিক পদার্থকে তার এক গ্রাম পরমাণু বলা হয় । যেমন , কার্বনের পারমাণবিক ভর 12। সুতরাং 12 g কার্বন হলো 1 গ্রাম পরমাণু কার্বন । এক গ্রাম পরমাণু পরিমাণ মৌলিক পদার্থে 6.022 × 1023 সংখ্যক পরমাণু থাকে । এ সংখ্যা অ্যাভোগাড্রো সংখ্যা ( Avogadro number ) হিসেবে পরিচিত । সুতরাং 12 g কার্বনে 6.022 × 1023 সংখ্যক কার্বন পরমাণু থাকবে।

## তথ্যসূত্র

## বহিঃসংযোগ
* সকল মৌলিক পদার্থের পারমাণবিক ভরের তালিকা অণু শব্দের অর্থ ক্ষুদ্র। পরম অর্থ অত্যন্ত।
* IUPAC কর্তৃক প্রদত্ত আণবিক ভরের সংজ্ঞা
* Tutorial on the concept and measurement of atomic mass
* AME2003 Atomic Mass Evaluation  from the National Nuclear Data Center

বিষয়শ্রেণী:ভর
বিষয়শ্রেণী:পদার্থবিজ্ঞান
বিষয়শ্রেণী:পরমাণু
বিষয়শ্রেণী:রাসায়নিক ধর্ম
পাল্প ফিকশন

**পাল্প ফিকশন** ১৯৯৪ সালে মুক্তিপ্রাপ্ত চলচ্চিত্র নির্দেশক কুয়েন্টিন টারান্টিনোর অস্কার পুরস্কার বিজয়ী একটি চলচ্চিত্র। কোয়েন্টিন টারান্টিনো নির্দেশনা ছাড়াও রজার এভেরির সাথে এই চলচ্চিত্রটির সংলাপ নির্দেশনায় অবদান রাখেন।

পাল্প ফিকশন চলচ্চিত্রটি মুক্তি পাবার সাথে-সাথে রাতারাতি চলচ্চিত বোদ্ধাদের মাঝে ভীষণ সাড়া জাগায়। এমনকি আজও, মুক্তির ৩০ বছর পর চলচ্চিত্র তৈরির সময় নির্দেশক আর পরিচালকেরা পাল্প ফিকশন এর অসামান্য ও অনন্য আবহ দ্বারা প্রভাবিত হন বা হয়েছেন বলে প্রমাণ পাওয়া যায়।

চলচ্চিত্রটির অনন্য ও নজর কাড়া বৈশিষ্ট্য এর মধ্য রয়েছে ভগ্ন ঘটনাপ্রবাহ,ব্যতিক্রমী চরিত্র-চারণ,পরিহাস আর ব্যঙ্গার্থক অবস্থার চতুর সমন্বয়,চলচ্চিত্র ধারণকারী ক্যমেরার ব্যতিক্রমী ব্যবহার আর অতীতের জনপ্রিয় বিনোদন মূহুর্তের ক্রমোল্লেখ।

টারান্টিনো আর এভেরি এই চলচ্চিত্রের জন্য "শ্রেষ্ঠ অনন্য সংলাপ নির্দেশনা" বিভাগে অস্কার পুরস্কার লাভ করেন। এছাড়াও আরো বেশ কয়েকটি বিভাগ যেমন "শ্রেষ্ঠ চলচ্চিত্র" এর ক্ষেত্রেও পাল্প ফিকশন অস্কার মনোনয়ন লাভ করে।

## বহিঃসংযোগ

* 
* 
* 
* 
* 
* 
* 
* ''Pulp Fiction'' bibliography (via UC Berkeley)
*  A discussion of Ezekiel 25:17 in the film

বিষয়শ্রেণী:১৯৯৪-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:এদ্‌গার পুরস্কার বিজয়ী
বিষয়শ্রেণী:ঔষধ সম্পর্কিত চলচ্চিত্র
বিষয়শ্রেণী:লস অ্যাঞ্জেলেসের পটভূমিতে চলচ্চিত্র
বিষয়শ্রেণী:স্টুডিওক্যানেলের চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:পাল্ম দর বিজয়ী
বিষয়শ্রেণী:মার্কিন তিক্ত হাস্যরসাত্মক চলচ্চিত্র
বিষয়শ্রেণী:মার্কিন অপরাধ হাস্যরসাত্মক নাট্য চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:কোয়েন্টিন টারান্টিনো পরিচালিত চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:মিরাম্যাক্সের চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:মার্কিন নব্য-নোয়ার চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:ধর্ষণ সম্পর্কে চলচ্চিত্র
বিষয়শ্রেণী:প্রতিশোধ বিষয়ক চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:উত্তর আধুনিক চলচ্চিত্র
বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র
লুসাকা

**লুসাকা** দক্ষিণাঞ্চলীয় আফ্রিকার রাষ্ট্র জাম্বিয়ার রাজধানী ও বৃহত্তম শহর।

লুসাকা জাম্বিয়ার প্রশাসন ও অর্থনীতির কেন্দ্র। লুসাকার বহু অধিবাসী সরকারি চাকুরি করেন কিংবা সেবাখাতে কাজ করেন। নগরীর অর্থনীতি মিশ্র প্রকৃতির, তবে এটি মূলত কৃষিবাণিজ্যের উপরে নির্ভরশীল। নগরীকে ঘিরে থাকা সমতল তৃণভূমিময় অঞ্চলগুলিতে কৃষি ও গবাদিপশুর খামার আছে, যেগুলির কৃষকেরা লুসাকাতে তাদের ফসল ও গবাদি পশু বিক্রি করে। এটি ভুট্টা ও তামাকের একটি প্রধান বিপণন কেন্দ্র। এখানে কিছু হালকা শিল্পকারখানা আছে, যেগুলিতে সিমেন্ট, বস্ত্র, চামড়া, জুতা, দুগ্ধজাত দ্রব্য, প্রক্রিয়াজাত খাদ্য ও পানীয় উৎপাদন করা হয়। শহরের কাছেই জাম্বিয়া বিশ্ববিদ্যালয় (১৯৬৫ সালে প্রতিষ্ঠিত) ও মুন্দা ওয়াংগা উদ্ভিদতাত্ত্বিক উদ্যানটি অবস্থিত। শহরের সীমার ঠিক বাইরে একটি আন্তর্জাতিক বিমানবন্দর অবস্থিত। শহরের বাইরে ভূদৃশ্যের একটি অন্যতম দর্শনীয় বৈশিষ্ট্য হল বহসংখ্যক ১০ থেকে ২০ ফুট উঁচু উঁইপোকার ঢিবি।

লুসাকা জাম্বিয়ার দক্ষিণ-মধ্যভাগে একটি চুনাপাথরের মালভূমির উপরে সমুদ্র সমতল থেকে ১২৭৯ মিটার উচ্চতায় অবস্থিত। এটি জাম্বিয়ার পরিবহন ব্যবস্থার কেন্দ্রবিন্দু। শহরটি তানজানিয়াতে গমনকারী উত্তর মহাসড়ক এবং মালাউইতে গমনকারী পূর্ব মহাসড়ক, দক্ষিণগামী লিভিংস্টোন সড়ক, এবং পশ্চিম মহাসড়ক চারটির সংযোগস্থলে অবস্থিত। লুসাকা থেকে জাম্বিয়ার লিভিংস্টোন ও এনদোলা শহরের পাশাপাশি তানজানিয়া পর্যন্ত রেল যোগাযোগ সুবিধা আছে। সরকারি কার্যালয়গুলির লুসাকার নতুন অংশে অবস্থিত। অন্যদিকে লুসাকার পুরাতন অংশটি রেলপথ ঘেঁষে গড়ে উঠেছে।

লুসাকা এলাকাতে বহু হাজার ধরে জনবসতি ছিল। ১৮৯০-এর দশকে ব্রিটিশ দক্ষিণ আফ্রিকা কোম্পানি স্থানীয় আফ্রিকান গোত্রদের কাছ থেকে এলাকাটি নিয়ন্ত্রণে নেয়। ১৯০৫ সালে একটি রেলপথের উপরে স্টেশন হিসেবে লুসাকা লোকালয়টি সৃষ্টি করা হয়। নিকটবর্তী একটি লেঞ্জে গোত্রের গ্রামের প্রধান লুসাকা-র নামে লোকালয়টির নামকরণ করা হয়। ১৯২৪ সালে যুক্তরাজ্য আনুষ্ঠানিকভাবে এখানে একটি উপনিবেশ স্থাপন করে, যার নাম উত্তর রোডেশিয়া। ১৯৩৫ সালে লুসাকাকে উত্তর রোডেশিয়া উপনিবেশের রাজধানী বানানো হয়। ১৯৪৮ সালে এখানে আফ্রিকান সমাজসমূহের সংঘ উত্তর রোডেশিয়া কংগ্রেস প্রতিষ্ঠা করে। ১৯৫৩ সালে উত্তর ও দক্ষিণ রোডেশিয়া সংঘবদ্ধ হবার পরে ১৯৬০ সাকে লুসাকা ব্রিটিশ শাসন অবসানের পক্ষে একটি নাগরিক অবাধ্যতা আন্দোলনের কেন্দ্রে পরিণত হয়। এর ফলস্বরূপ ১৯৬৪ সালে জাম্বিয়া একটি স্বাধীন দেশে পরিণত হলে লুসাকাকে সেটির রাজধানী নির্বাচন করা হয়। এরপর লুসাকার কলেবর উত্তরোত্তর বৃদ্ধি পেতে থাকে। বর্তমানে লুসাকা দক্ষিণাঞ্চলীয় আফ্রিকার সবচেয়ে দ্রুত উন্নয়নশীল নগরীগুলির একটি।

লুসাকা এলাকাটিতে মূলত নিয়াঞ্জা ও সোলি নামক আফ্রিকান নৃতাত্ত্বিক গোষ্ঠীর বসবাস। এছাড়া ইউরোপীয় ও এশীয় বংশোদ্ভূত সংখ্যালঘু সম্প্রদায়ও বিদ্যমান। ২০১৯ সালের প্রাক্কলন অনুযায়ী বৃহত্তর লুসাকা নগরীতে প্রায় ৩৩ লক্ষ লোকের বাস ছিল। নগর প্রশাসনের দাপ্তরিক ভাষা ইংরেজি, তবে স্থানীয় জনসাধারণ নিয়ঞ্জা ও বেম্বা ভাষাগুলিতে কথা বলে।

## আরও দেখুন

* দক্ষিণ আফ্রিকা মুক্তি পথ 
* কাউয়ে রেলসেতু 
* কোম্বোনি 

## তথ্যসূত্র

## গ্রন্থ ও রচনাপঞ্জি
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ

* 
* Lusaka City Council
* Zambia Tourism page on Lusaka

## তথ্যসূত্র

বিষয়শ্রেণী:জাম্বিয়ার শহর
বিষয়শ্রেণী:আফ্রিকার রাজধানী
বিষয়শ্রেণী:১৯০৫-এ আফ্রিকায় প্রতিষ্ঠিত
পাকিস্তান পিপলস পার্টি

thumb|right|180px|Zulfikar Ali Bhutto (executed), founder chairman and prime minister.
**পাকিস্তান পিপলস্ পার্টি** পাকিস্তানের প্রধানসারির একটি রাজনৈতিক দল। 

জুলফিকার আলী ভুট্টোর নেতৃত্বে পাকিস্তানের তৎকালীন বিশিষ্ট বামপন্থী রাজনীতিবিদরা আয়ুব খানের শাসনের বিরোধিতার উদ্দেশ্যে ১৯৬৭ সালে লাহোরে এটি প্রতিষ্ঠা করেন। এটি বর্তমানে সোশ্যালিস্ট ইন্টারন্যাশনালের একজন সদস্য।

প্রতিষ্ঠিত হওয়ার পর থেকে এটি পাকিস্তানে একটি সমাজতন্ত্রী রাষ্ট্রব্যবস্থা বাস্তবায়নের জন্য এবং অন্তসামাজিক বৈষম্য কমানোর পাশাপাশি সামাজিক ন্যায়বিচার প্রতিষ্ঠা এবং একটি শক্তিশালী সামরিক বাহিনী তৈরি ও রক্ষণাবেক্ষণের পক্ষে প্রচারণা চালিয়ে আসছে।

## আরও দেখুন
* জমিয়ত উলামায়ে ইসলাম (ফ)
## তথ্যসূত্র

বিষয়শ্রেণী:পাকিস্তানের রাজনৈতিক দল
বিষয়শ্রেণী:পাকিস্তান পিপলস পার্টি
বিষয়শ্রেণী:১৯৬৭-এ পাকিস্তানে প্রতিষ্ঠিত
অ্যাসিড সারভাইভার্স ফাউন্ডেশন

**এসিড সারভাইভারস ফাউন্ডেশন** এসিড সহিংসতার শিকার অসহায় মানুষদের চিকিৎসা, পরিচর্যা, সমাজে তাদের পুনর্ভুক্তি ও পুনর্বাসন এবং এসিড সহিংসতা নির্মূল করার লক্ষ্যে পরিচালিত একটি বাংলাদেশী সামাজিক সংগঠন।
## ইতিহাস
এ এস এফের প্রতিষ্ঠার আগে এসিড হামলায় আক্রান্তদের চিকিৎসার ও পুনর্বাসন এবং এসিড সন্ত্রাসের প্রতিরোধের জন্য কোন সমন্বিত উদ্যোগ ছিল না। ফলে বাংলাদেশে এসিড সন্ত্রাস ব্যাপক বিস্তৃতি লাভ করে। প্রথমদিকে কিছু এনজিও বিচ্ছিন্নভাবে এসিড আক্রান্ত নারীদের আইনি ও অন্যান্য সহযোগিতা প্রদান শুরু করে। কিন্তু তা ছিল অপর্যাপ্ত, নির্যাতিত নারীদের জন্য সরকারি আশ্রয়কেন্দ্রটিই ছিল আক্রান্তদের একমাত্র আশ্রয়স্থল। এ আশ্রয়গুলোর অপর্যাপ্ততার মূল কারণ মানুষের সভাবজাত সামাজিক ঝোকপ্রবনতার মধ্যেই নিহিত। একজন এসিড আক্রান্তকে যতই সুযোগসুবিধা ও চিকিৎসাসেবা প্রদান করা হোক না কেন তাকে সাধারণ সমাজে সুস্থভাবে বাচার সুযোগ না করে দিতে পারলে প্রকৃত সমস্যার সমাধান হওয়া সম্ভব নয়।

এই চিন্তাধারা থেকেই কেবলমাত্র এসিডকে উপলক্ষ করে একটি স্বাধীন ও স্বাবলম্বী ফাউন্ডেশন প্রতিষ্ঠার প্রয়োজনীয়তা অনুভূত হয়। তাছাড়া তখন ঢাকা মেডিকেল কলেজের বার্ন ইউনিট ছাড়া অন্য কোথাও
চিকিৎসার সুব্যবস্থাও ছিল না আর এসিড সহিংসতার বিরুদ্ধে জনমত গঠনের উদ্যোগ ছিল খুবই সীমিত।

এই প্রেক্ষাপটের এক পর্যায়ে ১৯৯৮ সালের সেপ্টেম্বর মাসে ইইনিসেফ প্রণীত একটি প্রতিবেদনে এসিড হামলায় আক্রান্তদের সাহায্য এবং পুনর্বার আক্রান্ত হওয়ার ঝুঁকি রোধকল্পে এ ধরনের একটি ফাউন্ডেশন গঠনের সুপারিশ করা হয় এবং পাশাপাশি এর অপরিহার্যতার প্রতিও সবার দৃষ্টি আকর্ষণ করা হয়। এরই ধারাবাহিকতায় **CIDA** (কানাডিয়ান ইন্টারন্যাশনাল ডেভেলপমেন্ট এজেন্সি) এবং ইউনিসেফ একসাথে কাজ করা শুরু করে। এসময় কয়েকটি বিষয় বিশেষ গুরুত্বের সাথে বিবচনায় আনতে হয় -
# এসিডদগ্ধ ও তাদের নিকট আত্মীয় স্বজনদের নিরাপদে থাকার ব্যবস্থা করা।
# আক্রান্তদের সুচিকিৎসার ব্যবস্থা করা।
# নিরাপত্তা নিশ্চিত করা।
# তাদের পুনর্বাসনে সাহায্য করা।

এ সব গুরুত্বপূর্ণ বিষয় বিবেচনায় রেখেই পরবর্তী বছরের মে মাসে এ এস এফের আত্মপ্রকাশ ঘটে। এর প্রতিষ্ঠা প্রক্রিয়ায় বাংলাদেশের অনেক আত্মনিবেদিত স্বেচ্ছাসেবক এবং ট্রাস্টিদের প্রভূত সহযোগিতা ছিল।

## কার্যপদ্ধতি
এ এস এফ মূলত পাঁচটি ইউনিটের মাধ্যমে কাজ পরিচালনা করে।
# নোটিফিকেশন ইউনিট
# মেডিক্যাল ইউনিট
# আইন সহায়তা ইউনিট
# সামাজিক পুনর্বাসন ইউনিট
# গবেষণা এডভোকেসী ও প্রতিরোধ ইউনিট

এই পাঁচটিই এসিড সন্ত্রাস প্রতিরোধের সাথে সরাসরি সম্পর্কিত। এই পাঁচটি ইউনিটের কাজে সহায়তা প্রদানের জন্য আরো দুটি ইউনিট রয়েছে।
# অর্থ ব্যবস্থাপনা ইউনিট
# প্রশাসন ও লজিস্টিকস্ সহায়তা ইউনিট এবং মানব সম্পদ উন্নয়ন ইউনিট

## পরিসংখ্যান
### ১৯৯৯ থেকে ২০০৫ পর্যন্ত এসিড আক্রান্তের সংখ্যা

### ২০০৫ এবং ২০০৬ এর তুলনামূলক পরিসংখ্যান

## প্রাসঙ্গিক নিবন্ধসমূহ
* মনিরা রহমান
* নাসরীন হক
* এসিড
* এসিড সন্ত্রাস

## উৎস
১. http://acidsurvivors.org

## তথ্যসূত্র

## বহিঃসংযোগ

* এ এস এফের দাপ্তরিক ওয়েবসাইট

বিষয়শ্রেণী:বাংলাদেশের সামাজিক সংগঠন
বিষয়শ্রেণী:বাংলাদেশের মানবাধিকার সংগঠন
বিষয়শ্রেণী:মানবাধিকার সংগঠন
বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন
বিষয়শ্রেণী:বাংলাদেশে মানবাধিকার
বিষয়শ্রেণী:বাংলাদেশে নারী অধিকার
বিষয়শ্রেণী:অ্যাসিড আক্রমণের শিকার
আগোরা

[থাম্ব|250px|[থেসালোনিকি|থেসালোনিকির প্রাচীন জনসমাবেশের স্টোয়া]]
[ডান|থাম্ব|250px|[টায়া|টায়ার সভা]]
**আগোরা** (গ্রিক: Ἀγορά, Agorá) হল প্রাচীন গ্রিক নগর-রাজ্যের একটি খোলা "সমাবেশের স্থান"। গ্রিক ইতিহাসের প্রাথমিক দিকে (খ্রিস্টপূর্ব ১০ম শতাব্দী-8র্থ শতাব্দী), জন্ম-স্বাধীন পুরুষ ভূমির মালিক যারা সেখানকার নাগরিক, তারা জনসমাবেশে একত্রিত হতো সামরিক কর্তব্য অথবা রাজার পরিচালক বা মন্ত্রিসভার বিবৃতি শুনার জন্য। পরে, আগোরা একটি বাজারও ছিল, যেখানে ব্যবসায়ীরা তাদের পণ্যসামগ্রী বিক্রি জন্য স্তম্ভের সারিতে স্টল বা দোকান রাখতো। আগোরার রাজনৈতিক ও বাণিজ্যিক স্থান হিসেবে ব্যবহার আসে দুটি গ্রিক ক্রিয়াতে αγοράζω, agorázō, "আমি দোকান", এবং αγορεύω, agoreúō, "আমি সর্বসাধারণে কথা বলি"। অ্যাগারাফৌবিয়া শব্দটি, সমালোচনামূলক সার্বজনীন পরিস্থিতিতে ভয়, যেটি আসে আগোরা থেকে যার অর্থ একটি একত্রের স্থান।

গ্রিসের এথেন্সের প্রাচীন আগোরা সবচেয়ে সুপরিচিত। তুরস্কের ইযমির নগরীর আগোরা ওপেন এয়ার মিউজিয়াম হচ্ছে বর্তমানে সবচেয়ে সংরক্ষিত আগোরা।

## তথ্যসূত্র

## বহিঃসংযোগ

* এথেন্সের আগোরা খননকাজের ওয়েবসাইট
* তুরস্কের ইযমির আগোরার ওয়েবসাইট

বিষয়শ্রেণী:প্রাচীন সভ্যতা
বিষয়শ্রেণী:স্থাপনা
বিষয়শ্রেণী:প্রত্নতাত্ত্বিক পরিভাষা
বিষয়শ্রেণী:সার্বজনিক স্থান
নীল শীহান

**নীল শীহান** প্রখ্যাত মার্কিন সাংবাদিক। তিনি নিউ ইয়র্ক টাইমসের সংবাদদাতা হিসেবে ভিয়েতনাম যুদ্ধ কভার করেন। পরবর্তীতে তিনি ভিয়েতনাম যুদ্ধের এক সার্বিক ইতিহাস রচনা করেন যেটি বিপুল ভাবে সমাদৃত হয়। উক্ত বই - আ ব্রাইট শাইনিং লাই - ১৯৮৯ সালে পুলিটজার পুরস্কার জয় করে।

## তথ্যসূত্র

## বহিঃসংযোগ
*Conversation with Neil Sheehan 
*Neil Sheehan Papers at the Library of Congress
*
*
**"Writings of Halberstam and Sheehan" from C-SPAN's *[[American Writers: A Journey Through History]]*
*Critical review of Sheehan and other Vietnam War historians and journalists
*PHAM XUAN AN: VIETNAM’S TOP SPY Why Did U.S. Journalists Love Him?

বিষয়শ্রেণী:মার্কিন পুরুষ সাংবাদিক
বিষয়শ্রেণী:১৯৩৬-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
থিওডোর কালুজা

**থিওডোর ফ্রান্‌ৎস অ্যাডুয়ার্ড কালুজা** (৯ নভেম্বর ১৮৮৫ – ১৯ জানুয়ারি ১৯৫৪) ছিলেন জার্মান একজন গণিতবিদ ও পদার্থবিজ্ঞানী, যিনি পঞ্চমাত্রার স্থান-কাল ক্ষেত্রসমীকরণ সংক্রান্ত কালুজা-ক্লেইন তত্ত্বের জন্য পরিচিত। তার প্রদত্ত ধারণা মতে, স্ট্রিং তত্ত্বের বহু পরে পুনরায় উদ্ভূত অতিরিক্ত মাত্রাগুলি প্রবর্তনের মাধ্যমে মৌলিক শক্তিকে একত্রিত করা যেতে পারে।

## ব্যক্তিগত জীবন
কালুজা ছিলের অসাধারণ বহুমুখী প্রতিভাধারী। তিনি ১৭টি ভাষায় কথা বলা ওবং লেখায় পারদর্শী ছিলেন তিনি। তার স্বভাব ছিল বিনয়ী। নাৎসি আদর্শকে অস্বীকার করেছিলেন তিনি।

## উৎস
*Biography of Kaluza from the MacTutor archive
*
*Biography of Kaluza (book with 748 pages in German by Daniela Wuensch) from the Termessos publishing house
* Daniela Wünsch, "Der Erfinder der fünften Dimension", Neue Zürcher Zeitung, January 21, 2004 (article in German).
*Articles (some in English) about Kaluza by Daniela Wuensch

বিষয়শ্রেণী:১৮৮৫-এ জন্ম
বিষয়শ্রেণী:১৯৫৪-এ মৃত্যু
বিষয়শ্রেণী:জার্মান গণিতবিদ
বিষয়শ্রেণী:জার্মান পদার্থবিজ্ঞানী
বিষয়শ্রেণী:তাত্ত্বিক পদার্থবিজ্ঞানী
প্রথম ক্রুসেড

thumb|350px|প্রথম ক্রুসেডের সময় জেরুজালেমে হামলার দৃশ্য চিত্রকলায় যেভাবে ফুটে উঠেছে
**প্রথম ক্রুসেড** শুরু হয় ১০৯৫ সালে। পোপ আরবান ২ দ্বৈত উদ্দেশ্যে এই ক্রুসেড শুরু করেন, ঐশ্বরিক শহর জেরুজালেমকে মুসলমানদের কাছে থেকে দখল করা এবং এ পবিত্র ভূমিতে খ্রিস্টান শাসন প্রতিষ্ঠা করা।

ইউরোপের বিভিন্ন অঞ্চল হতে মোট চারটি দল ক্রুসেডার্সদের পক্ষ থেকে গঠন করা হয়, এই দল গুলোর নেতৃত্বে ছিলেন রেয়মন্ড, গডফ্রে, হুগ, এবং বহেমন্ড। বাইজেন্টাইনদের উদ্দেশ্যে এই দল গুলো যাত্রা শুরু করে ১০৯৬ সালে।

এছাড়াও ক্রুসেডার্সদের আরো একটি দল গঠিত হয়ে ছিলো পিটারের নেতৃত্বে যাতে ছিলো নাইট এবং জনসাধারন এই দলের নামকরণ করা হয়েছিল "পিপল'স ক্রুসেড"।

মুসলিম এবং ক্রুসেডস দের প্রথম মুখ্য সংঘর্ষে তুর্কিশ বাহিনী ক্রুসেডস দের একটি বাহিনী (পিপল'স ক্রুসেড) কে পরাজিত করে।

১০৯৭ সালের "মে" মাসে ক্রুসেডারস এবং বাইজেন্টাইন বাহিনী সমুহ একত্রে "নাইসিয়া" (বর্তমানে ইজনিক,তুর্কি) এবং "সেলজুক" আক্রমণ করে।

জুন মাসের শেষের দিকে বাইজেন্টাইন এবং ক্রুসেডাররা উক্ত শহরগুলোর উপর বিজয় লাভ করে এবং পরবর্তিতে ১০৯৯ সালের জুলাই মাসের মধ্যভাগে জেরুজালেমের গভর্নর চাপের মুখে অত্মসমর্পন করেন এবং এভাবেই প্রথম ক্রুসেডে মুসলিমদের উপর বিজয় লাভ করে।
thumb|450px|মানচিত্রে প্রথম ক্রুসেড

## আরও পড়ুন
* দ্বিতীয় ক্রুসেড
*তৃতীয় ক্রুসেড
*চতুর্থ ক্রুসেড
*পঞ্চম ক্রুসেড
*ষষ্ঠ ক্রুসেড
*সপ্তম ক্রুসেড
*অষ্টম ক্রুসেড
*নবম ক্রুসেড

## তথ্যসূত্র

বিষয়শ্রেণী:প্রথম ক্রুসেড
বিষয়শ্রেণী:ইসলামের ইতিহাস
বিষয়শ্রেণী:সাম্প্রদায়িক সংঘর্ষ
বিষয়শ্রেণী:আর্মেনিয়া জড়িত যুদ্ধ
বিষয়শ্রেণী:১১শ শতাব্দীর ক্রুসেড
বিষয়শ্রেণী:ফ্রান্স জড়িত যুদ্ধ
বিষয়শ্রেণী:বাইজেন্টাইন সাম্রাজ্যের যুদ্ধ
বিষয়শ্রেণী:১০৯০-এর দশকে ইউরোপ
জনগণের ক্রুসেড

**জনগণের ক্রুসেড** প্রথম ক্রুসেডের একটি অংশ যা ১০৯৬ সালের এপ্রিল থেকে অক্টোবর পর্যন্ত প্রায় ৬ মাস অব্যাহত ছিল। এ ক্রুসেড **জনপ্রিয় ক্রুসেড**, **চাষীদের ক্রুসেড** অথবা **ভিখারীদের ক্রুসেড** নামেও পরিচিত। পিটার দ্য হারমিট ওয়াল্টার সান্স অ্যাভোয়ার সেনাদের নিয়ে এই ক্রুসেডের নেতৃত্ব দেন। উত্তর পশ্চিম আনাতোলিয়ার সিভেটটে কিলিজ আর্সালানের সেলজুক সেনাবাহিনী তাদের পরাজিত করে।

## তথ্যসূত্র

বিষয়শ্রেণী:১০৯৬-এ সংঘর্ষ
বিষয়শ্রেণী:১১শ শতাব্দীর ক্রুসেড
বিষয়শ্রেণী:প্রথম ক্রুসেড
বিষয়শ্রেণী:মধ্যযুগের যুদ্ধবিগ্রহ
জার্মান ক্রুসেড, ১০৯৬

thumb|প্রথম ক্রুসেডের সময় অগাস্ট মিগেট কর্তৃক মেৎস ইহুদীদের গণহত্যা
১০৯৬ সালের **জার্মান ক্রুসেড** প্রথম ক্রুসেডের অংশ যাতে ফ্রান্স ও জার্মান চাষী মুজাহিদগণ ইহুদী সম্প্রদায়ের উপর হামলা করে। যদিও ইহুদী বিরোধীরা ইউরোপে কয়েক শতক যাবৎ ছিল, কিন্তু এটিই প্রথম সংঘবদ্ধ নির্যাতনের ঘটনা। তবে পোপ আরবান ২ যখন প্রথম ক্রুসেড ঘোষণা করেন তখন তাতে ইহুদী সম্প্রদায়ের কথা উল্লেখ্য ছিল না পরে ইহুদীদের উপর এই নির্যাতনের নিন্দা করা হয়। ইহুদী সম্প্রদায়ের এই হামলা মুজাহিদগণের বিপথগামীতার কারণ হিসেবে মনে করা হয়। কোন কোন ক্ষেত্রে কর্তৃপক্ষ এবং ধর্মীয় নেতারা এই ইহুদী বিষয়টিকে লুকানো চেষ্টা করেছিলেন।

বিষয়শ্রেণী:ক্রুসেড
বিষয়শ্রেণী:প্রথম ক্রুসেড
তৃতীয় ক্রুসেড

থাম্ব|ইউরোপীয় রাজ়াদের জ়েরুজ়ালেম দখল করার লক্ষে সৈন্য নিয়ে যাত্রা
**তৃতীয় ক্রুসেড** (১১৮৯ - ১১৯২), **রাজাদের ক্রুসেড**ও  বলা হয়, যা ছিল ইউরোপীয় নেতাদের পুনরায় পবিত্র ভূমিকে সালাহউদ্দিনের কাছ থেকে দখল করার একটা চেষ্টা। অভিযানটি সফল হয় এবং আক্রে ও জাফার মত গুরুত্বপূর্ণ শহর দখল করা হয়। কিন্তু ক্রুসেডের মূল লক্ষ্য জেরুসালেম দখল করতে পারেনি। এবং তাদের শোচনীয় ভাবে পরাজয় বরণ করতে হয়। 

দ্বিতীয় ক্রুসেডের পর জেঙ্গিদ রাজবংশ একত্রিত সিরিয়ার নিয়ন্ত্রণ লাভ করে এবং মিশরের ফাতিমী শাসকদের সাথে দ্বন্দ্বে জড়ায়। মিশরীয় ও সিরীয় সেনাবাহিনী পরিশেষে সালাহউদ্দিনের অধীনে একত্রিত হয়। সালাদিন ১১৮৭ সালে খ্রিস্টান রাষ্ট্রসমূহের দখলদারিত্ব কমাতে এবং জেরুসালেম পুনরুদ্ধার করতে তাদেরকে নির্দেশ প্রদান করে। ইসলামী শাসনকে নির্মুল করতে ইংল্যান্ডের রাজা দ্বিতীয় হেনরি ও ফ্রান্সের রাজা দ্বিতীয় ফিলিপ তাদের মধ্যকার দ্বন্দ্বের পরিসমাপ্তি ঘটিয়ে নতুন ক্রুসেডে যোগদান করে। ১১৮৯ সালে হেনরির মৃত্যুর পর ইংরেজরা তার উত্তরাধিকার রাজা প্রথম রিচার্ডের অধীনে যুদ্ধ করে। বর্ষীয়ান জার্মান সম্রাট ফ্রেডেরিক বারবারোসাও যুদ্ধে শরিক হতে বৃহৎ সেনাবাহিনী নিয়ে আনাতোলিয়া হয়ে যাত্রা শুরু করেন। কিন্তু সালাউদ্দিনের অত্যন্ত প্রখর সমরনীতির কারণে পবিত্র ভূমিতে পৌঁছার পূর্বেই ১১৯০ সালের ১০ জুন এশিয়া মাইনরের কাছে একটি নদীতে তার সলিল সমাধি হয়। তার মৃত্যুর পর জার্মান ক্রুসেডাররা আশা হারিয়ে ফেলে এবং বেশিরভাগ সৈন্যদল দেশে ফিরে যান।
## আরও পড়ুন
* ক্রুসেড
* চতুর্থ ক্রুসেড
* পঞ্চম ক্রুসেড
* ষষ্ঠ ক্রুসেড
* সপ্তম ক্রুসেড
* অষ্টম ক্রুসেড
* নবম ক্রুসেড

## তথ্যসূত্র

বিষয়শ্রেণী:তৃতীয় ক্রুসেড
বিষয়শ্রেণী:সাম্প্রদায়িক সংঘর্ষ
বিষয়শ্রেণী:ইসলামের ইতিহাস
বিষয়শ্রেণী:১২শ শতাব্দীর ক্রুসেড
বিষয়শ্রেণী:বাইজেন্টাইন সাম্রাজ্যের যুদ্ধ
বিষয়শ্রেণী:ফ্রান্স জড়িত যুদ্ধ
১১০১-এর ক্রুসেড

১১০০ এবং ১১০১ সালে সংঘটিত তিনটি আলাদা আন্দোলনের মধ্যে **১১০১-এর ক্রুসেড** কম গুরুত্বপূর্ণ একটি ক্রুসেড। এটি প্রথম ক্রুসেডের সফল পরিণাম। এটিকে **ভীরুদের ক্রুসেড** নামেও ডাকা হয় কারণ প্রথম ক্রুসেডে ভয়ে পিছিয়ে যাওয়া বেশ কিছু মুজাহিদ অংশগ্রহণ করেছিল।

নব্য প্রতিষ্ঠিত জেরুসালেম রাজ্য থেকে অধিকতর জনবল জোগাড় করার ডাক আসা এবং দ্বিতীয় পোপ আরবানের উত্তরসূরি দ্বিতীয় পোপ পাশাল নতুন করে আক্রমণের জন্য তাড়া দেয়। পাশাল মূলত যারা ক্রুসেডের অঙ্গীকার নিয়েছিল কিন্তু যায়নি এবং যারা অগ্রসরমান হওয়া থেকে ফিরে এসেছিল তাদের তাড়া দেন। কিছু লোককে ইতোমধ্যে গৃহে থাকার জন্য অবজ্ঞা করা হচ্ছিল এবং যুদ্ধক্ষেত্রে ফিরে যাওয়ার জন্য ব্যাপক চাপ দেওয়া হচ্ছিল। ১৯০৮ সালে আন্তিওখ অবরোধ থেকে পালিয়ে আসা ব্লোয়ার কাউন্ট স্টিভেনের স্ত্রী আডেলা তার স্বামীকে নিয়ে এতটাই লজ্জিত ছিল যে তাকে বাড়িতে থাকতে দিচ্ছিল না।

## তথ্যসূত্র

## আরও পড়ুন
**মৌলিক উৎস**
*এক্সের আলবের, *Historia Hierosolymitana*

**গৌণ উৎস**
*

বিষয়শ্রেণী:ক্রুসেড
বিষয়শ্রেণী:১১০১-এর ক্রুসেড
বিষয়শ্রেণী:১১০১-এর সংঘর্ষ
বিষয়শ্রেণী:এশিয়ায় ১১০১
বিষয়শ্রেণী:জেরুসালের রাজ্যে ১১০০-এর দশক
বিষয়শ্রেণী:বাইজেন্টাইন সাম্রাজ্যে ১১০০-এর দশক
বিষয়শ্রেণী:সেলজুক সাম্রাজ্যে ১২শ শতাব্দী
বিষয়শ্রেণী:১২শ শতাব্দীর ক্রুসেড
চতুর্থ ক্রুসেড

[thumb|300px|'' মুজাহিদগণের কন্সট্যান্টিপলে প্রবেশ'' ([Eugène Delacroix, ১৮৪০)।]]
**চতুর্থ ক্রুসেড** (১২০১ - ১২০৪) মূলত সাজানো হয়েছিল মিশরে হামলা চালিয়ে জেরুজালেম দখলের উদ্দেশ্যে। পরিবর্তে এপ্রিল ১২০৪ সালে ক্রুসেডাররা গ্রিক অর্থডক্স শহর কনস্টান্টিনোপলে হানা দেয় এবং দখল করে, যা ছিল বাইজেন্টাইন সাম্রাজ্যের রাজধানী। এটিকে ইতিহাসের সবচেয়ে লাভজনক ও অমার্জিত লুণ্ঠন বলে মনে করা করা হয়।
## আরও পড়ুন
* পঞ্চম ক্রুসেড
* ষষ্ঠ ক্রুসেড
* সপ্তম ক্রুসেড
* অষ্টম ক্রুসেড
* নবম ক্রুসেড

## তথ্যসূত্র


বিষয়শ্রেণী:চতুর্থ ক্রুসেড
বিষয়শ্রেণী:সাম্প্রদায়িক সংঘর্ষ
বিষয়শ্রেণী:১৩শ শতাব্দীর ক্রুসেড
বিষয়শ্রেণী:কনস্টান্টিনোপল
বিষয়শ্রেণী:এশিয়ার রাজ্য এবং জনগণ জড়িত উত্তরাধিকার যুদ্ধ
শিশুদের ক্রুসেড

thumb|350px|right|গুস্তাভ দোরে এর আঁকা ''দ্যা চিল্ড্রেন'স ক্রুসেড''
**শিশুদের ক্রুসেড** বলতে ১২১২ সালে ঘটে যাওয়া কয়েকটি বাস্তব এবং কাল্পনিক ঘটনার সংমিশ্রনকে বোঝান হয় । এই ঘটনাগুলির মধ্যে রয়েছে জনৈক ফরাসী বা জার্মান বালকের দিব্যদৃষ্টি প্রাপ্তি, তৎকালীন 'পবিত্র ভূমি' তে বসবাসরত মুসলমানদেরকে শান্তিপূর্ণ ভাবে খ্রীষ্ঠধর্মে দীক্ষা দেয়া, একদল শিশু কিশোরের পদযাত্রা করে ইতালি গমন এবং পরবর্তীতে দাস হিসেবে সেই শিশুদেরকে বিক্রি অন্যতম।

বিষয়শ্রেণী:ক্রুসেড
বিষয়শ্রেণী:মধ্যযুগীয় কিংবদন্তি
বিষয়শ্রেণী:খ্রিস্টধর্ম ও শিশু
পঞ্চম ক্রুসেড

**পঞ্চম ক্রুসেড** (১২১৭–১২২১) ছিল ইউরোপের খ্রিস্টানদের জেরুসালেম ও পবিত্র ভূমি পুনর্দখলের একটি প্রচেষ্টা, যাতে প্রথমে মিশরের শক্তিশালী আইয়ুবিদ রাজ্যকে পরাজিত করার চেষ্টা করা হয়।

বিষয়শ্রেণী:পঞ্চম ক্রুসেড
বিষয়শ্রেণী:ইসলামের ইতিহাস
বিষয়শ্রেণী:সাম্প্রদায়িক সংঘর্ষ
বিষয়শ্রেণী:১৩শ শতাব্দীর ক্রুসেড
বিষয়শ্রেণী:১২১০-এর দশক
বিষয়শ্রেণী:১২২০-এর দশক
ষষ্ঠ ক্রুসেড

**ষষ্ঠ ক্রুসেড** ১২২৮ সালে জেরুসালেম পুনরায় অধিকারের উদ্দেশ্যে শুরু হয়। পঞ্চম ক্রুসেডের ব্যর্থতার মাত্র ৭ বছর পরে এটি শুরু হয়েছিল। এই ক্রুসেড শেষে জেরুসালেম খ্রিস্টান শক্তির অধীনে আসে।

বিষয়শ্রেণী:ষষ্ঠ ক্রুসেড
বিষয়শ্রেণী:ইসলামের ইতিহাস
বিষয়শ্রেণী:সাম্প্রদায়িক সংঘর্ষ
বিষয়শ্রেণী:১৩শ শতাব্দীর ক্রুসেড
সপ্তম ক্রুসেড

**সপ্তম ক্রুসেড** হলো ফ্রান্সের সম্রাট নবম লুইয়ের পরিচালিত একটি ক্রুসেড বা ধর্ম যুদ্ধ, যা ১২৪৮ হতে ১২৫৪ পর্যন্ত সংঘটিত হয়। যুদ্ধে রাজা নবম লুই পরাজিত ও বন্দী হন। আইয়ুবীয় রাজবংশের শাসক মুয়াযযাম তুরানশাহের নেতৃত্বে মিশরীয় বাহিনী রাজা নবম লুইকে বন্দী করে। যুদ্ধ শেষে লুইয়ের মুক্তির জন্য ৫০,০০০ স্বর্ণমূদ্রা (ফ্রান্সের তখনকার বাৎসরিক আয়ের সমান অর্থ) মুক্তিপণ হিসাবে দেয়া হয়। এই ক্রুসেডে মিশরীয় বাহিনীকে বাহরি, মামলুক, বাইবার্স, কুতুয, আইবাক ও কুলওয়ান গোষ্ঠী সহায়তা করে।

## তথ্যসূত্র


বিষয়শ্রেণী:সপ্তম ক্রুসেড
বিষয়শ্রেণী:ইসলামের ইতিহাস
বিষয়শ্রেণী:সাম্প্রদায়িক সংঘর্ষ
বিষয়শ্রেণী:১৩শ শতাব্দীর ক্রুসেড
বিষয়শ্রেণী:১২৪০-এর দশক
বিষয়শ্রেণী:১২৫০-এর দশক
মেষপালকদের ক্রুসেড

**মেষপালকদের ক্রুসেড** বলতে দুইটি বিচ্ছিন্ন ঘটনাকে বোঝায়। একটি ঘটেছিল সপ্তম ক্রুসেডের সময়, ১২৫১ সালে। অপরটি ঘটেছিল ১৩২০ সালে। সপ্তম ক্রুসেডে ফ্রান্সের রাজা লুই পরাজিত হন এবং তাকে কায়রোতে বন্দী রাখা হয়। ১২৫১ সালে লুইকে রক্ষার ব্যাপারে উত্তর ফ্রান্সের প্রায় ৬০ হাজার তরুণ কৃষক স্বপ্নে কুমারী মেরির নির্দেশপ্রাপ্ত এক হাঙ্গেরীয় নেতার নেতৃত্বে প্যারিসে যায় এবং সেখান থেকে ফ্রান্সের বিভিন্ন জায়গায় ছড়িয়ে পড়ে ও সংঘর্ষ শুরু করে। এদেরকে পরবর্তীতে দমন করা হয়।

১৩২০ সালে উত্তর ফ্রান্সের নরমঁদিতে এক মেষপালক কিশোর স্বপ্নে দেখে তাকে স্পেনের মুর তথা মুসলমানদের বিরুদ্ধে লড়াই করতে হবে। তাকে ঘিরে একটি আন্দোলন গড়ে ওঠে এবং তারা প্যারিসে যায়। কিন্তু সেখানে পাত্তা না পেয়ে তারা দক্ষিণে স্পেনের দিকে অগ্রসর হতে থাকে এবং পথিমধ্যে বিভিন্ন প্রাসাদে লুটতরাজ চালায় ও ইহুদীদের হত্যা করে। পরে স্পেনে প্রবেশ করে সেখানেও ইহুদীদের হত্যা করতে থাকে। পরে স্পেনের রাজপুত্র আলফোন্সো এদের নিয়ন্ত্রণে আনেন।

বিষয়শ্রেণী:ক্রুসেড
নবম ক্রুসেড

**নবম ক্রুসেড** বা **লর্ড অ্যাডওয়ার্ডের ক্রুসেড** কে অনেক সময় অষ্টম ক্রুসেডের সাথে একত্রে বর্ণনা করা হয়। এটিকে পবিত্র ভূমি দখলের উদ্দেশ্যে মধ্যযুগে সংঘটিত শেষ ক্রুসেড হিসেবে গণ্য করা হয়। এটি ১২৭১-১২৭২ সালে সংঘটিত হয়েছিল।

ফ্রান্সের ৯ম লুই ৮ম ক্রুসেডের সময় তিউনিস দখলে ব্যর্থ হলে ইংল্যান্ডের রাজা ১ম এডওয়ার্ড ইসরায়েলের আকো বন্দরের দিকে যাত্রা করেন। কিন্তু ততদিনে ইউরোপের ক্রুসেডের জোয়ার ছিলে শেষের দিকে। আর মিশরের মামলুক রাজবংশও ছিল বেশ শক্তিশালী। ফলে এডওয়ার্ডের এই ক্রুসেড ব্যর্থ হয়। এই ব্যর্থতার পরপরই ভূমধ্যসাগরের উপকূলে ক্রুসেডারদের বাকী ঘাঁটীগুলিরও একে একে পতন ঘটে।

## তথ্যসূত্র

বিষয়শ্রেণী:ক্রুসেড
বিষয়শ্রেণী:ইসলামের ইতিহাস
বিষয়শ্রেণী:১৩শ শতাব্দীর ক্রুসেড
আলেকজান্দ্রীয় ক্রুসেড

**আলেক্সান্দ্রীয় ক্রুসেড** একটি ক্ষণস্থায়ী ধর্মযুদ্ধ, যা ১৩৬৫ সালের অক্টোবর মাসে সংঘটিত হয়। সাইপ্রাসের ১ম পিটার এই ক্রুসেডটি মিশরের আলেক্সান্দ্রিয়া শহরের বিপক্ষে পরিচালনা করেন। ধর্মীয় কারণের বদলে অর্থনৈতিক ফায়দার জন্যেই এই ক্রুসেডটি পরিচালিত হয়। 
থাম্ব|আলেকজান্দ্রীয় ক্রুসেড

## তথ্যসূত্র


বিষয়শ্রেণী:ক্রুসেড
বিষয়শ্রেণী:কায়রোর মামলুক সালতানাত জড়িত যুদ্ধ
বিষয়শ্রেণী:১৩৬৫
নিকোপোলিসের যুদ্ধ

**নিকোপোলিসের যুদ্ধ** (ইংরেজি ভাষায় Battle of Nicopolis; বুলগেরীয় ভাষায় Битка при Никопол; তুর্কি ভাষায় Niğbolu Savaşı; হাঙ্গেরীয় ভাষায় Nikápolyi Csata; রুমানীয় ভাষায় Bătălia de la Nicopole) ১৩৯৬ সালের ২৫শে সেপ্টেম্বর দানিউব নদীর উপর অবস্থিত বুলগেরীয় শহর নিকোপোলিসে সংঘটিত হয়। এর এক পক্ষে ছিল উসমানীয় সাম্রাজ্য, এবং অন্য পক্ষে ছিল হাঙ্গেরি, সুইজারল্যান্ড, ফ্রান্স, ইংল্যান্ড, জার্মানি, এবং অন্যান্য ইউরোপের এলাকা থেকে আগত সম্মিলিত ৩ লাখেরও বেশি খ্রিস্টান সেনার দল। এটি ছিল মধ্যযুগের সর্বশেষ বড় আকারের ক্রুসেড।

এই যুদ্ধ সংঘটিত হয় চতুর্দশ শতাব্দীর একেবারে শেষের দিকে। হাঙ্গেরির সিংহাসনে সিগিসমুন্ড বসলে তিনি তৎকালীন তুরস্কের উসমানীয় বা অটোমান সুলতান বায়েজিদের অধীনে থাকা বুলগেরিয়া আক্রমণ করে দানিয়ুব নদীর অববাহিকায় অবস্থিত নিকোপোলিস নামক শহর দখল করে নেন। এই সংবাদে সুলতান বায়েজিদ একটি শক্তিশালী ওসমানীয় বাহিনী তার বিরুদ্ধে পাঠালে সিগিসমুন্ড তাদের শক্তি বুঝে যুদ্ধ এড়িয়ে গিয়ে তখনকার মতো পশ্চাদপসরণ করেন। এরপর ওসমানীয় বাহিনীর বিরুদ্ধে তিনি অপরাপর ইউরোপীয় রাজাদের কাছে সাহায্য চাইলে পোপ নবম বেনিফেস এগিয়ে আসেন। তার ডাকে সাড়া দেয় ফ্রান্স, ইংল্যান্ড, লোম্বার্ডি, স্যাভয়, ব্যাভারিয়া, জার্মানি, হাঙ্গেরি, ওয়ালশিয়া, বোহেমিয়া এবং অস্ট্রিয়া। তারা সম্মিলিত ভাবে উসমানীয়দের বিরুদ্ধে নিকোপোলিসে সমবেত হয়।
ধর্ম যোদ্ধারা কোন প্রকার পূর্ব পরিকল্পনা ছাড়াই উসমানীয়দের আক্রমণ করে। মাত্র তিন ঘণ্টার যুদ্ধে সম্মিলিত বাহিনী বায়েজিদের কাছে পরাজিত হয়। সিগিসমুন্ড দানিয়ুব নদী পাড়ি দিয়ে হাঙ্গেরিতে চলে আসেন।
এছাড়াও এই যুদ্ধে বিভিন্ন দেশের খ্রিস্টান  ৬০ জন শাহজাদা বন্দি হয়ে ও সুলতান তাদেরকে পরে মুক্ত করে দেন যাতে পরবর্তীতে আবার প্রস্তুতি নিয়ে যুদ্ধ করতে।
এটি ছিল মুসলমানদের বিরুদ্ধে ইউরোপীয় খ্রিস্টানদের সম্মিলিত সর্বশেষ ক্রুসেড।

## তথ্যসূত্র


বিষয়শ্রেণী:ক্রুসেড
বিষয়শ্রেণী:ক্রুসেডের লড়াই
বিষয়শ্রেণী:উসমানীয় সাম্রাজ্য সম্পর্কিত যুদ্ধ
উইন্ডোজ ২.০

**উইন্ডোজ ২.০** (Windows 2.0) মাইক্রোসফট উইন্ডোজ গ্রাফিকাল ইউজার ইন্টারফেস-ভহিত্তিক অপারেটিং পরিবেশের একটি সংস্করণ। এটি উইন্ডোজ ১.০-এর পরবর্তী সংস্করণ। এটি ৯ ডিসেম্বর ১৯৮৭ সালে অবমুক্ত করা হয়।

## নতুন ফিচার
উইন্ডোজ ২.০-তে অ্যাপলিকেশন উইন্ডোগুলিকে একটির উপর আরেকটি রাখার ব্যবস্থা বাস্তবায়ন করা হয়। উইন্ডোজ ২.০-তে নতুন উন্নততর কিবোর্ড শর্টকাটের ব্যবস্থা ছিল এবং এটিতেই "ম্যাক্সিমাইজ" ও "মিনিমাইজ" পরিভাষাগুলি প্রথম ব্যবহার করা হয়। এর আগে এগুলি উইন্ডোজ ১.০-তে যথাক্রমে "আইকনাইজ" ও "জুম" নামে পরিচিত ছিল।

## তথ্যসূত্র

বিষয়শ্রেণী:মাইক্রোসফট উইন্ডোজ
বিষয়শ্রেণী:মাইক্রোসফটের ইতিহাস
বিষয়শ্রেণী:সফটওয়্যারের ইতিহাস
বিষয়শ্রেণী:১৯৮৭-এ প্রবর্তিত পণ্য
উইন্ডোজ ৩.০

**মাইক্রোসফট উইন্ডোজ ৩.০** মাইক্রোসফট কর্পোরেশন এর দ্বারা উদ্ভাবিত একটি কম্পিউটার অপারেটিং সিস্টেমের একটি সংস্করণ। এটি ২২ মে ১৯৯০ সালে অবমুক্ত করা হয়। এটি অবশ্য একক ভাবে কাজ করতো না, বরং এমএস-ডস এর গ্রাফিকাল ইন্টারফেইস হিসেবে এটি ব্যবহৃত হতো।

## বৈশিষ্ট্য

উইন্ডোজ ২.১ এর উন্নততর সংস্করণ হিসাবে উইন্ডোজ ৩.০ তৈরি করা হয়। এতে গ্রাফিকাল ইন্টারফেইসটি ঢেলে সাজানো হয়, আর মেমরি ম্যানেজমেন্টের কৌশলগুলোর উৎকর্ষ সাধন করা হয়। এটি ইন্টেল এর ৮০২৮৬ ও ৮০৩৮৬ প্রসেসরের মেমরি ম্যানেজমেন্ট সুবিধাগুলো কাজে লাগায়। ডসের জন্য লেখা টেক্সট মোডের প্রোগ্রামগুলো উইন্ডোর মধ্যে করে চালানো যেতো। এটি এক সাথে একাধিক প্রোগ্রাম চালাতে সক্ষম ছিলো।

ডস এর ফাইল ম্যানেজারের বদলে উইন্ডোজ ৩ তে আইকন-ভিত্তিক প্রোগ্রাম ম্যানেজার এবং তালিকাভিত্তিক ফাইল ম্যানেজার ব্যবহার করা হয়েছিলো। ফলে প্রোগ্রাম চালানো ও ফাইল খোঁজা সহজ হয়। ম্যাক ও এস এর অণুকরণে উইন্ডোজে যোগ করা হয় কন্ট্রোল প্যানেল, যার দ্বারা সিস্টেমের বিভিন্ন কাজ করা চলতো।

উইন্ডোজ ৩ এর সাথে দেয়া হয়েছিলো বিভিন্ন রকমের অ্যাপ্লিকেশন। যেমন, লেখালেখির জন্য নোটপ্যাড, ওয়ার্ড প্রসেসিং এর জন্য রাইট, ম্যাক্রো রেকর্ডিং এর সফটওয়ার, আঁকাআকির জন্য পেইন্ট, এবং হিসাব করার জন্য একটি ক্যালকুলেটর। এছাড়া রিভার্সি খেলাটির সাথে এখানে যোগ করা হয় সলিটেয়ার খেলাটি।

## তথ্যসূত্র

## আরও দেখুন

বিষয়শ্রেণী:অপারেটিং সিস্টেম
বিষয়শ্রেণী:মাইক্রোসফট উইন্ডোজ
বিষয়শ্রেণী:মাইক্রোসফটের ইতিহাস
বিষয়শ্রেণী:১৯৯০-এর সফটওয়্যার
বিষয়শ্রেণী:সফটওয়্যারের ইতিহাস
বিষয়শ্রেণী:১৯৯০-এ প্রবর্তিত পণ্য
ওয়ার্ল্ড ওয়াইড ওয়েবের ইতিহাস

থাম্ব|ওয়ার্ল্ড ওয়াইড ওয়েব লোগো

ব্রিটিশ পদার্থবিজ্ঞানী ও কম্পিউটার বিজ্ঞানী টিমথি বার্নার্স-লি সুইজারল্যান্ডের জেনেভার সার্ন সংস্থার একটি প্রকল্প হিসেবে ওয়ার্ল্ড ওয়াইড ওয়েব উদ্ভাবন করেন। তিনি বেশ কিছু বিদ্যমান ধারণাকে একটিমাত্র ব্যবস্থাতে সংযুক্ত করেন, যাতে পদার্থবিজ্ঞানীরা ইন্টারনেটে আরও সহজে তথ্য ব্যবহার করতে পারেন। বার্নার্সের সবচেয়ে গুরুত্বপূর্ণ অবদান হল তিনি পূর্বতন গোফার সেবায় ব্যবহৃত হাইপারলিংকের ধারণার সাথে মাল্টিমিডিয়া প্রযুক্তির (অর্থাৎ ছবি অন্তর্ভুক্ত করার ক্ষমতা) সমন্বয় ঘটান। বার্নার্স-লি ১৯৮০-র দশকের শুরুর দিকেই হাইপারটেক্সট নিয়ে গবেষণা শুরু করেন। ওয়েবের একটি শুরুর দিকের প্রোটোটাইপ রূপ ১৯৮৯ সাল থেকে সার্নে ব্যবহৃত হতে শুরু করে। বার্নার্সের এই উদ্ভাবন দ্রুত বিশ্বের বিভিন্ন বিশ্ববিদ্যালয়ে ছড়িয়ে পড়ে।

ইউনিভার্সিটি অভ ইলিনয় অ্যাট আর্বানা-শ্যাম্পেইনের অধীন ন্যাশনাল সেন্টার ফর সুপারকম্পিউটিং অ্যাপ্লিকেশন্‌সের কিছু দল ওয়েব প্রযুক্তির উন্নয়ন সাধন করে। তারা ১৯৯৩ সালে ওয়েবের জন্য প্রথন ব্রাউজার সফটওয়্যার নির্মাণ করে, যার নাম ছিল মোজাইক। এর বছর খানেকের মধ্যেই কম্পিউটার প্রোগ্রামার মার্ক অ্যান্ডারসেন নেটস্কেপ কমিউনিকেশন্‌স কর্পোরেশন নামের একটি বাণিজ্যিক কোম্পানি শুরু করেন, যার উদ্দেশ্য ছিল ওয়েব প্রযুক্তি নির্মাণ করা ও এগুলি বিক্রি করা।

বিষয়শ্রেণী:কম্পিউটিং-এর ইতিহাস
বিষয়শ্রেণী:ওয়ার্ল্ড ওয়াইড ওয়েব
বিষয়শ্রেণী:ইন্টারনেটের ইতিহাস
উইন্ডোজ ভিস্তা

**উইন্ডোজ ভিস্তা** পার্সোনাল কম্পিউটারের জন্য নির্মিত গ্রাফিক্যাল অপারেটিং সিস্টেম। ডেস্কটপ, ল্যাপটপ, ট্যাবলেট পিসি এবং মিডিয়া সেন্টার কম্পিউটারে ভিস্তা ব্যবহার করা যায়। ২০০৫ সালের ২২ জুলাই যখন ভিস্তার কাজ শুরু হয় ভিস্তা "লংহর্ন" নামে পরিচিত ছিল। ২০০৬ সালের ৮ নভেম্বর ভিস্তার নির্মাণ শেষ হয়। এর পরের তিনমাস পর্যায়ক্রমে হার্ডওয়ার ও সফটওয়ার নির্মাতা প্রতিষ্ঠান, ব্যবসায়িক ক্রেতা ও খুচরা বাজারে ভিস্তা আসতে শুরু করে। ২০০৭ সালের ৩০ জানুয়ারি আনুষ্ঠানিকভাবে ভিস্তার বাজারজাতকরন শুরু হয় এবং সাধারণের হাতে চলে আসে। ভিস্তাকে মাইক্রওসফটের ওয়েবসাইট থেকে নামানোর ব্যবস্থা করা হয়েছিল। ভিস্তা এর পূর্বসূরী অপারেটিং সিস্টেম উইন্ডোজ এক্সপি এর প্রায় পাঁচ বছর পর মুক্তি পেয়েছে। মাইক্রোসফটের উইন্ডোজTভিত্তিক অপারেটিং সিস্টেম মুক্তির ক্ষেত্রে এটিই দীর্ঘতম সময়।

## তথ্যসূত্র

বিষয়শ্রেণী:অপারেটিং সিস্টেম
বিষয়শ্রেণী:মাইক্রোসফট উইন্ডোজ
বিষয়শ্রেণী:উইন্ডোজ এনটি
বিষয়শ্রেণী:২০০৬-এর সফটওয়্যার
উইন্ডোজ ৯৫

**উইন্ডোজ ৯৫** একটি গ্রাফিক্যাল ইউজার ইন্টারফেস সংবলিত অপারেটিং সিস্টেম। ১৯৯৫ সালের ২৪ আগস্ট এটি মুক্তি পায়। মাইক্রোসফটের আগের অপারেটিং সিস্টেম থেকে ইউন্ডোজ ৯৫ অনেক ব্যতিক্রমী ছিল এবং মুক্তির পর এটি বেশ জনপ্রিয়তা লাভ করে। অপারেটিং সিস্টেমটি নির্মাণের সময় এর নাম দেয়া হয়েছিল উইন্ডোজ ৪.০ বা "শিকাগো"।

উইন্ডোজ ৯৫ মূলত মাইক্রোসফটের আগের এমএস-ডস এবং উইন্ডোজকে একীভূত করা হয় এবং ডসের উন্নত সংস্করণ নির্মাণ করা হয় যার নাম রাখা হয়েছিল এমএস ডস ৭.০। জনপ্রিয় উইন্ডোজ ৩.১x থেকে এই সিস্টেমের অগ্রগতি ছিল চোখে পরার মত। সবচেয়ে চোখে পরার মত বিষয় হল এর গ্রাফিক্যাল ইউজার ইন্টারফেস যার মূল কাঠামো এখনো ভিস্তায় ব্যবহৃত হচ্ছে। এতেই প্রথম ফাইলের নাম ২৫৫ অক্ষরে রাখার সুবিধা দেয়া হয়। এর পূর্বসূরী উইন্ডোজ ৩.১ কে আলাদাভাবে কিনে ডসের মাধ্যমে ব্যবহার করতে হত। কিন্তু উইন্ডোজ ৯৫ থেকে অপারেটিং সিস্টেমের সাথেই ডস প্রদান করা শুরু হয়।

## তথ্যসূত্র

বিষয়শ্রেণী:অপারেটিং সিস্টেম
বিষয়শ্রেণী:মাইক্রোসফট উইন্ডোজ
বিষয়শ্রেণী:১৯৯৫-এর সফটওয়্যার
বিষয়শ্রেণী:১৯৯৫-এ প্রবর্তিত পণ্য
উইন্ডোজ এক্সপি

**উইন্ডোজ এক্সপি** (Windows XP) মাইক্রোসফট কর্পোরেশনের তৈরি করা একটি অপারেটিং সিস্টেম। জনপ্রিয় অপারেটিং সিস্টেমের মধ্যে মাইক্রোসফটের উইন্ডোজ এক্সপি সবচেয়ে এগিয়ে। লিনাক্সের মত উইন্ডোজ কিন্তু উন্মুক্ত নয় তার পরেও সহজ এবং জনপ্রিয় এই অপারেটিং সিস্টেমটি। জনপ্রিয় অপারেটিং সিস্টেম মাইক্রোসফটের উইন্ডোজ সাধারণত সিডি/ডিভিডি থেকে ইনস্টল করা হয়। তবে সিডি/ডিভিডি রম না থাকলে ইনস্টল করার ক্ষেত্রে ইউএসবি ডিভাইস (ফ্লাশ ডিক্স, মেমোরী কার্ড ইত্যাদি) ব্যবহার করা যায়। বাংলাদেশে এখনো প্রায় ৯০% কম্পিউটার ব্যবহারকারীগণ অপারেটিং সিষ্টেম হিসেবে উইন্ডোজ এক্সপি ব্যবহার করেন এবং ব্যবহার করতে পছন্দ করেন। যদিও বাজারে তার চেয়ে অনেক বেশি ফিচার সম্পন্ন অপারেটিং সিষ্টেম রয়েছে (যেমন- ভিস্তা, সেভেন, উবুন্টু, ডেবিয়ান, ম্যানড্রেক, ম্যাক)। এর মূল কারণ, এক্সপি খুব ব্যবহার বান্ধব। উইন্ডোজ এক্সপির পরে উইন্ডোজ ভিস্তা এবং উইন্ডোজ ৭ বাজারে এসেছে। কিন্তু উইন্ডোজ এক্সপি ব্যবহারকারী খুব একটা কমে যায়নি। এমনকি উইন্ডোজের পরবর্তী সংস্করণ গুলোও এর মত জনপ্রিয়তা পায়নি (উইন্ডোজ ৭ ব্যতীত)।

## তথ্যসূত্র

বিষয়শ্রেণী:মাইক্রোসফট উইন্ডোজ
বিষয়শ্রেণী:২০০১-এর সফটওয়্যার
বিষয়শ্রেণী:অপারেটিং সিস্টেম
বিষয়শ্রেণী:উইন্ডোজ এনটি
এমএস-ডস

**এমএস-ডস** (ইংরেজিতে MS-DOS, যা **M**icro**s**oft **D**isk **O**perating **S**ystem-এর সংক্ষিপ্ত রূপ) মাইক্রোসফট কোম্পানির বাজারকৃত একটি অপারেটিং সিস্টেম। ডস পরিবারের অপারেটিং সিস্টেমগুলির মধ্যে এটিই ছিল সবচেয়ে বেশি ব্যবহৃত এবং ১৯৮০-র দশকে পিসি-কম্প্যাটিবল প্ল্যাটফর্মগুলির বাজার দখলকারী প্ল্যাটফর্ম। পরবর্তীতে মাইক্রোসফট উইন্ডোজ অপারেটিং সিস্টেম ধীরে ধীরে এটিকে প্রতিস্থাপন করে।

এমএস-ডস প্রথম ১৯৮১ সালে প্রকাশ পায় এবং ২০০০ সালে এর উন্নয়ন বন্ধের আগ পর্যন্ত এর আটটি সংস্করণ বের হয়। একটি প্রোগ্রামিং ভাষা কোম্পানি থেকে বৃহত্তর সফটওয়্যার কোম্পানিতে মাইক্রোসফটের উত্তরণের পেছনে এমএস-ডস ছিল প্রধান একটি পণ্য। এটি কোম্পানিটিকে অস্তিত্ত্ব ও প্রসারের জন্য প্রয়োজনীয় লাভ ও বাজার সম্পদের ব্যবস্থা করে দেয়।
ডান|থাম্ব|200px|১৯৮১ সালে এমএস-ডসের জন্য প্রথম প্রকাশিত বিজ্ঞাপন

## তথ্যসূত্র

বিষয়শ্রেণী:অপারেটিং সিস্টেম
বিষয়শ্রেণী:মাইক্রোসফট উইন্ডোজ
বিষয়শ্রেণী:মুক্ত সফটওয়্যারের অপারেটিং সিস্টেম
বিষয়শ্রেণী:এমআইটি লাইসেন্স ব্যবহারকৃত সফটওয়্যার
বিষয়শ্রেণী:প্রাক্তন মালিকানাধীন সফটওয়্যার
আট-হাজারী পর্বতশৃঙ্গ

**আট-হাজারী পর্বতশৃঙ্গ** দ্বারা বিশ্বের চৌদ্দটি সুউচ্চ পর্বতশৃঙ্গকে বোঝায় যাদের উচ্চতা সমুদ্রপৃষ্ঠ হতে ৮,০০০ মিটারের (২৬,৪২৭ ফুট) বেশি। এই পর্বতশৃঙ্গের সবগুলোই এশিয়ার হিমালয় ও কারাকোরাম পর্বতমালায় অবস্থিত।

## আট-হাজারী পর্বতশৃঙ্গের তালিকা

* সেপ্টেম্বর ২০০৩ পর্যন্ত, তথ্য সংগ্রহ করা হয়েছে *[[Chinese National Geography]]* পৃষ্ঠা**৭৭**.

## চিত্রশালা

File:Everest kalapatthar crop.jpg| ১ – এভারেস্ট
File:K2 2006b.jpg| 2 – কে২
File:Kangchenjunga.JPG|৩ – কাঞ্চনজঙ্ঘা
File:Lhotse-fromChukhungRi.jpg|৪ – লটসে
File:Makalu from Island Peak.jpg|৫ – মাকালু
File:ChoOyu-fromGokyo.jpg|No. ৬ – চো উয়ু
File:DhaulagiriMountain.jos.500pix.jpg|৭ – ধৌলগিরি
File:Manaslu, from base camp trip.jpg|৮ – মনস্লু
File:Nanga parbat, Pakistan by gul791.jpg|৯ – নাঙ্গা পার্বত
File:AnnapurnaSouthMountain.jos.500pix.jpg|১০ – অন্নপূর্ণা
File:HiddenPeak.jpg|১১ – গ্যাশারব্রুমI
File:7 15 BroadPeak.jpg|১২ – ব্রোড পিক
File:Gasherbrum2.jpg|১৩ – গ্যাশারব্রুম দ্বিতীয়
File:Shishapangma.jpg|১৪ – শিশাপাংমা


## তথ্যসূত্র

বিষয়শ্রেণী:আট-হাজারী
বিষয়শ্রেণী:পর্বতারোহণ
বিষয়শ্রেণী:হিমালয়ের পর্বত
কায়রো (অপারেটিং সিস্টেম)

থাম্ব|কায়রো (অপারেটিং সিস্টেম) এর বিকাশকারী, "মাইক্রোসফ্ট"
**কায়রো** ছিল উইন্ডোজ এনটি ৪.০-এর জন্য মাইক্রসফটের একটি প্রকল্পের সাংকেতিক নাম। প্রকল্পটি ১৯৯১ থেকে ১৯৯৬ পর্যন্ত চালু ছিল। এই প্রকল্প থেকে কোন অপারেটিং সিস্টেম প্রকাশ না পেলেও উইন্ডোজের ভবিষ্যৎ সংস্করণগুলিতে এর অংশবিশেষ বাস্তবায়িত হয়।

## তথ্যসূত্র

বিষয়শ্রেণী:মাইক্রোসফট উইন্ডোজ
বিষয়শ্রেণী:মাইক্রোসফট অপারেটিং সিস্টেম
চো ওইয়ু

**চো ওইয়ু** পৃথিবীতে ষষ্ঠ উচ্চতম পর্বত। চো ওইয়ু চীন এবং নেপালের মধ্যে সীমারেখাতে মাউন্ট এভারেস্ট এর ২০ কিমি পশ্চিমে হিমালয়ে অবস্থিত। চো ওইয়ু অর্থ " বৈদূর্য দেবতা "।
এর সর্বোচ্চ উচ্চতা ৮২০১ মিটার (২৬,৯০৬ ফুট)। 
অক্টোবর ১৯,১৯৫৪ সালে সর্বপ্রথম একদল অস্ট্রেলীয় অভিযাত্রী এর শীর্ষে আরোহণ করেন।

## তথ্যসূত্র

বিষয়শ্রেণী:আট-হাজারী
বিষয়শ্রেণী:হিমালয়ের পর্বতশৃঙ্গ
বিষয়শ্রেণী:হিমালয়ের আট-হাজারী পর্বতশৃঙ্গ
বিষয়শ্রেণী:তিব্বতের পর্বত
বিষয়শ্রেণী:এশিয়ার আন্তর্জাতিক পর্বত
বিষয়শ্রেণী:কোশি প্রদেশের পর্বত
ধবলগিরি

**ধবলগিরি** (নেপালি ভাষায়: धवलागिरि) পৃথিবীতে ৭ম উচ্চতম পর্বত। সমুদ্র সমতল থেকে এর উচ্চতা ৮,১৬৭ মিটার। ১৯৬০ সালে একদল ইউরোপীয় অভিযাত্রী প্রথম এর শীর্ষে আরোহণ করে। ধবলগিরি মানে "শ্বেত পর্বত "।

## তথ্যসূত্র

বিষয়শ্রেণী:আট-হাজারী
বিষয়শ্রেণী:হিমালয়ের পর্বতশৃঙ্গ
বিষয়শ্রেণী:হিমালয়ের আট-হাজারী পর্বতশৃঙ্গ
বিষয়শ্রেণী:গণ্ডকী প্রদেশের পর্বত
মনাস্লু

**মনাস্লু‌** (; **কুতাং** হিসেবেও পরিচিত) নেপালি হিমালয়ে পৃথিবীতে অবস্থিত অষ্টম উচ্চতম পর্বত। মনাস্লু‌ শব্দটি সংস্কৃত শব্দ মানস (অর্থ: আত্মা, চেতনা) থেকে উৎপন্ন হয়েছে এবং এর অর্থ হল "আত্মার পর্বত"। এর সর্বোচ্চ উচ্চতা ৮১৬৫ মিটার (২৬,৭৫৮ ফুট)।

মে ৯, ১৯৫৬ সালে সর্বপ্রথম একদল অস্ট্রেলীয় অভিযাত্রী এর শীর্ষে আরোহণ করেন।

## তথ্যসূত্র

বিষয়শ্রেণী:আট-হাজারী
বিষয়শ্রেণী:হিমালয়ের পর্বতশৃঙ্গ
বিষয়শ্রেণী:হিমালয়ের আট-হাজারী পর্বতশৃঙ্গ
বিষয়শ্রেণী:গণ্ডকী প্রদেশের পর্বত
মাকালু

**মাকালু** (নেপালী:मकालु/মকালু) পৃথিবীতে পঞ্চম উচ্চতম পর্বত এবং চীন এবং নেপালের মধ্যে সীমারেখাতে মাউন্ট এভারেস্ট এর ২২ কিমি (১৪ মাইল) পূর্বে অবস্থান।এটি তিব্বত নামক অঞ্চলে অবস্থিত।মাকালু একটি বিচ্ছিন্ন চূড়া যার আকৃতি একটি চৌকোণা পিরামিড।এর সর্বোচ্চ উচ্চতা ৮৪৬২ মিটার (২৭,৭৬৫ ফুট)। মে ১৫, ১৯৫৫ সালে সর্বপ্রথম একদল ফরারি অভিযাত্রী এর শীর্ষে আরোহণ করেন।
আরোহণের জন্য এটি বিশ্বের সবচেয়ে কঠিন পর্বত হিসেবে বিবেচনা করা হয়।

## এই পর্বতে ২৩৪ জন আরহন করেছেন এবং ২৬ জন মৃত্যু বরণ করেছেন।

বিষয়শ্রেণী:আট-হাজারী
বিষয়শ্রেণী:হিমালয়ের পর্বতশৃঙ্গ
বিষয়শ্রেণী:তিব্বতের পর্বত
বিষয়শ্রেণী:হিমালয়ের আট-হাজারী পর্বতশৃঙ্গ
বিষয়শ্রেণী:এশিয়ার আন্তর্জাতিক পর্বত
বিষয়শ্রেণী:কোশি প্রদেশের পর্বত
অন্নপূর্ণা (পর্বতশৃঙ্গ)

:*অন্নপূর্ণা* এখানে পুননির্দেশিত আছে। অন্য ব্যবহারের জন্য দেখুন অন্নপূর্ণা (দ্ব্যর্থতা নিরসন)*


[[চিত্র:AnnapurnaSouthMountain.jos.500pix.jpg|থাম্ব|330px|অন্নপূর্ণা ১ এবং দক্ষিণ হতে পুন পর্বত]]
*'অন্নপূর্ণা''' (নেপালী: अन्नपूर्ण) হিমালয়ের কিছু পর্বতশৃঙ্গ, যা ৫৫ কিলোমিটার লম্বা স্তুপ-পর্বত এবং যার সর্বোচ্চ চূড়া, অন্নপূর্ণা ১ এর উচ্চতা ৮,০৯১ মি (২৬,৫৪৫ ফুট)। উচ্চতার দিক দিয়ে এর অবস্থান পৃথিবীতে ১০ম। এর ৬ টি চূড়ার উচ্চতা ৭২০০ মিটারের বেশি। এটি মধ্য নেপালে অবস্থিত। সর্বপ্রথম মরিস
হার্জগ এবং লুইস লাচেনাল ১৯৫০ সালে এর সর্বোচ্চ চূড়ায় আরোহণ করেন।

## তথ্যসূত্র

বিষয়শ্রেণী:আট-হাজারী
বিষয়শ্রেণী:হিমালয়ের পর্বতশৃঙ্গ
বিষয়শ্রেণী:নেপালের পর্বত
গাশারব্রুম ১

**গাশারব্রুম ১** (**লুকানো শৃঙ্গ** হিসেবে ও পরিচিত অথবা কে৫) পাকিস্তানে ৩য় এবং পৃথিবীতে ১১তম উচ্চতম শৃঙ্গ।
এর সর্বোচ্চ উচ্চতা ৮০৮০ মিটার (২৬,৫০৯ ফুট)।
এটি হিমালয়ের কারাকোরাম নামক অঞ্চলে অবস্থিত।
জুলাই ৫ ১৯৫৮ সালে সর্বপ্রথম একদল আমেরিকান
অভিযাত্রী এর শীর্ষে আরোহণ করেন।

## সূত্রাবলী

বিষয়শ্রেণী:আট-হাজারী
বিষয়শ্রেণী:হিমালয়ের পর্বতশৃঙ্গ
বিষয়শ্রেণী:গিলগিত-বালতিস্তানের পর্বত
বিষয়শ্রেণী:এশিয়ার আন্তর্জাতিক পর্বত
ব্রড পিক

250px|থাম্ব|ডান
**ব্রড পিক** (মূলত নামাঙ্কিত কে৩ ) উচ্চতার দিক দিয়ে পাকিস্তানে ৪র্থ এবং পৃথিবীতে ১২তম পর্বত। ব্রড পিক গাশারব্রুম স্তুপ-পর্বতের অংশ এবং কে২ থেকে ৮ কিলোমিটার (৫ মাইল) দূরে অবস্থিত।পাকিস্তানের উত্তর-পূর্ব সীমান্তের কাছে এটি অবস্থিত।
জুন ৯,১৯৫৭ একদল অস্ট্রেলীয় অভিযাত্রী সর্বপ্রথম এর শীর্ষে আরোহণ করেন।
এর সর্বোচ্চ উচ্চতা ৮,০৪৭ মিটার (২৬,৪০০ ফুট)।

বিষয়শ্রেণী:আট-হাজারী
বিষয়শ্রেণী:হিমালয়ের পর্বতশৃঙ্গ
বিষয়শ্রেণী:গিলগিত-বালতিস্তানের পর্বত
বিষয়শ্রেণী:এশিয়ার আন্তর্জাতিক পর্বত
গাশারব্রুম ২

300px|right|গাশারব্রুম

**গাশারব্রুম ২** (**কে৪** হিসেবে ও পরিচিত) পাকিস্তানে ৫ম এবং পৃথিবীতে ১৩তম উচ্চতম পর্বত। গাশারব্রুম ২ হিমালয়ের কারাকোরাম সীমাতে গাশারব্রুম স্তুপ-পর্বতে অবস্থিত তৃতীয় উচ্চতম চূড়া।
এর সর্বোচ্চ উচ্চতা ৮০৩৫ মিটার (২৬,৩৬০ ফুট)। 
জুলাই ৮,১৯৫৬ সালে সর্বপ্রথম একদল অস্ট্রেলীয় অভিযাত্রী এর শীর্ষে আরোহণ করেন।

বিষয়শ্রেণী:আট-হাজারী
বিষয়শ্রেণী:হিমালয়ের পর্বতশৃঙ্গ
বিষয়শ্রেণী:গিলগিত-বালতিস্তানের পর্বত
বিষয়শ্রেণী:এশিয়ার আন্তর্জাতিক পর্বত
শিশাপাংমা

**শিশাপাংমা**, **গোসাইন্থান** নামেও ডাকা হয়, পৃথিবীর ১৪তম সর্বোচ্চ পর্বত। সমুদ্রপৃষ্ঠ থেকে এর উচ্চতা ৮০১৩ মিটার (২৬,২৮৯ ফুট)। আট-হাজার মিটারের চেয়ে উঁচু পর্বতগুলির মধ্যে এটি সর্বনিম্ন উচ্চতার পর্বত। কিন্তু ঐ দলের সব পর্বতের মধ্যে এটির চূড়াই সবচেয়ে দেরীতে আরোহণ করা হয়। পর্বতটির পুরোটাই তিব্বত স্বায়ত্তশাসিত অঞ্চলের মধ্যে পড়েছে বলে এবং চীন সরকার বিদেশী নাগরিকদের উপর তিব্বত ভ্রমণের ব্যাপারে কড়া বিধিনিষেধ জারি করার কারণে এই বিলম্ব ঘটে।

মে ২,১৯৬৪ সালে সর্বপ্রথম একদল চীনা অভিযাত্রী এর শীর্ষে আরোহণ করেন।

## নামকরণ
ভূতাত্ত্বিক টনি হ্যাগেন শিশাপাংমা নামের ব্যাখ্যা প্রদান করেন, যেখানে স্থানীয় তিব্বতীয় উপভাষায় এর অর্থ হল "চিরুনী" বা কোন "সীমা"র (শিশা বা চিসা) উপর "ঘাস আচ্ছাদিত সমভূমি" বা *তৃণভূমি* (পাংমা)। ফলে শব্দটির অর্থ দাঁড়ায় ঘাস আচ্ছাদিত সমভূমির উপর চূড়া।

এই পর্বতের সংস্কৃত নাম হল *গোসাইন্থান*, যার অর্থ "সাধুদের আবাসস্থল" বা "প্রভুর বাসস্থল"।

## ভূগোল
শিশাপাংমা নেপাল সীমান্ত থেকে পাঁচ কিলোমিটার দূরে দক্ষিণ-মধ্য তিব্বতে অবস্থিত। এটি একমাত্র আট-হাজারী পর্বতশৃঙ্গ যা সম্পূর্ণ চীনা অঞ্চলে অবস্থিত। এটি যুগল হিমের সর্বোচ্চ শৃঙ্গ ও লাংটাং হিমের লাগোয়া শৃঙ্গ এবং প্রায়ই এর অংশ বলে বিবেচনা করা হয়।

## পাদটীকা এবং তথ্যসূত্র

## গ্রন্থপঞ্জি
* 
## বহিঃসংযোগ

*Himalaya-Info.org তে শিশা পাংমার মূল পাতা 
*সামিটপোস্টে শিশা পাংমার বর্ণনা 
*পীকওয়্যারে শিশা পাংমা 

বিষয়শ্রেণী:তিব্বতের শায়ত্বশাসিত অঞ্চলের পর্বতশৃঙ্গ
বিষয়শ্রেণী:হিমালয়ের আট-হাজারী পর্বতশৃঙ্গ
বিষয়শ্রেণী:তিব্বতের পর্বত
তক্ষক (তারামণ্ডল)

right|thumb|তক্ষকমন্ডলী (Draco)
**তক্ষক তারামন্ডল** বা Draco পৃথীবির উত্তর আকাশে অবস্থিত একটি তারামন্ডল। ল্যাটিন ভাষায় এর নামের অর্থ ড্রাগন। টলেমির বর্ণিত ৪৮টি তারামন্ডলের অন্যতম। পৃথিবীর উত্তর গোলার্ধ থেকে সারা বছরই এই নক্ষত্র মন্ডলী দৃশ্যমান থাকে এবং রাতের আকাশ থেকে কখনই এটি অস্ত যায় না।

বিষয়শ্রেণী:তারামণ্ডল
বিষয়শ্রেণী:তক্ষক (তারামণ্ডল)
বিষয়শ্রেণী:টলেমি কর্তৃক তালিকাভুক্ত তারামণ্ডল
মিথুন (তারকামণ্ডল)

:*[[জ্যোতিষ শাস্ত্র|জ্যোতিষ শাস্ত্রের]] আলোকে মিথুন রাশি সম্বন্ধে জানতে হলে দেখুন: [[মিথুন রাশি (জ্যোতিষ শাস্ত্র)]]*

**মিথুন রাশি** () আধুনিক ৮৮টি তারামণ্ডলের একটি এবং প্রাচীনকাল থেকে নির্ধারিত ১২টি রাশির একটি। মিথুন নামক এই তারার সমষ্টিটি অবশ্যই পৃথিবী থেকে যেভাবে দেখা যায় সেভাবে মানুষ কল্পনা করেছে। বাস্তবে এর তারাগুলো হয়তোবা অনেক দূরে দূরে অবস্থিত। এই তারামণ্ডলটি অরিগা মণ্ডলের দক্ষিণ-পূর্ব দিকে অবস্থিত।

## গভীর আকাশের বস্তুসমূহ
অরিগা মণ্ডলের দক্ষিণ-পূর্ব দিকে দুইটি বেশ উজ্জ্বল এবং বড় আকারের তারা দেখা যায়। দুটি তারার উজ্জ্বলতা প্রায় একই মনে হলেও প্রকৃতপক্ষে দক্ষিণের তারাটি একটু বেশি উজ্জ্বল। তারা দুটির মধ্যে ব্যবধান ৫°। সাধারণ এই তারাদ্বয়ের মধ্যবর্তী দূরত্বের কল্পনা করে আকাশের অন্যান্য তারার মধ্যবর্তী ব্যবধানের কল্পনা করা যায়। এই তারা দুইটিকে দুজন মানুষের মাথারুপে কল্পনা করা হয়। উত্তরে অবস্থিত তারার নাম ক্যাস্টর এবং দক্ষিণের তারাটির নাম পোলাক্‌স। উভয় তারার একত্র ভারতীয় নাম পুনর্বসু। এই উভয় তারা থেকেই পাঁচটি করে তারা এক সরলরেখায় অবস্থান করছে। তারাগুলোর মাধ্যমে কল্পিত সরলরেখাটি ছায়াপথের অভ্যন্তরভাগ পর্যন্ত চলে গিয়েছে। এই সরলরেখা দুইটি আবার প্রায় সমান্তরাল। উপরের দুটি তারা এবং তাদের থেকে প্রাপ্ত সরলরেখা দুটি মিলেই মিথুন রাশি। সরলরেখা দুটির মাধ্যমে পাশাপাশি দাঁড়িয়ে থাকা দুজন মানুষের কল্পনা করা যায় বলেই এই রাশি তথা তারামণ্ডলের নাম হয়েছে মিথুন।

## আরও দেখুন
* মিথুন রাশির তারামূহের তালিকা

## বহিঃসংযোগ
* The Deep Photographic Guide to the Constellations: Gemini
* Astrojan Astronomical Picture Collection: The clickable Gemini
* WikiSky: Gemini constellation
* Ian Ridpath's Star Tales: Gemini

বিষয়শ্রেণী:তারামণ্ডল
বিষয়শ্রেণী:মিথুন রাশি
বিষয়শ্রেণী:রাশিচক্র
বিষয়শ্রেণী:মিথুন (তারামণ্ডল)
বিষয়শ্রেণী:টলেমি কর্তৃক তালিকাভুক্ত তারামণ্ডল
মহিষাসুর (দ্ব্যর্থতা নিরসন)

**মহিষাসুর** নিম্নের যে কোন নিবন্ধকে নির্দেশ করতে পারে:
* মহিষাসুর (হিন্দু পুরাণ); হিন্দু পুরাণে বর্ণিত অসুর।
* মহিষাসুর (নক্ষত্রমণ্ডল); নক্ষত্রমণ্ডল।
হারকিউলিস (তারামণ্ডল)

**হারকিউলিস** বা **পালোয়ান** ইংরেজি Hercules (উচ্চারণ /ˈhɝkjəliːz, ˈhɝkjuːliːz/)  দ্বিতীয় শতকের জ্যেতির্বিদ টলেমি কর্তৃক প্রনীত ৪৮টি তারামন্ডলের একটি। আধুনিক কালে বর্ণিত ৮৮টি তারামন্ডলির তালিকায়ও এটি স্থান পেয়েছে। আধুনিক তারামণ্ডল তালিাকার পঞ্চম বৃহত্তম তারামন্ডল। রোমান পৌরনিক বীর Hercules এবং গ্রীক পুরানের বীর হেরাক্লেসের নাম অনুসারে এই তারামন্ডলির নামকরণ করা হয়।

## তারা

হারকিউলিস তারামন্ডলীতে আপাত মান প্রথম ও দ্বিতীয় ঔজ্জ্বল্যের কোন তারার অস্তিত্ব নেই। তবে ৪ আপাত মানের ঊর্ধ্বে বেশ কয়েকটি তারার অস্তিত্ব রয়েছে। আলফা হারকিউলিস ৪০০ আলোকবর্ষ দূরে অবস্থিত একটি দ্বৈত তারা যা সাধারণ অপেশাদার টেলিস্কোপ দ্বারা পর্যবেক্ষণ করা যায়। প্রাথমিক তারাটি একটি লাল বামন যার উজ্জ্বলতা ৪ থেকে ৩ এবং তারাটির পরিধি ৪০০ সৌর পরিধি। বেটা হারকিউলিস একটি হলুদ বামন হারকিউলিস তারামন্ডলির সবচেয়ে উজ্জ্বল নক্ষত্র যার উজ্জ্বলতা ২.৫।

## গ্রহ ব্যবস্থা
এই পর্যন্ত প্রাপ্ত তথ্য অনুযায়ী হারকিউলিস তারামন্ডলীতে ১৫টি তারা আছে যেগুলোকে বেশ কিছু বহির্গ্রহ প্রদক্ষিণ করে।

* ১৪ হারকিউলিসের দুইটি গ্রহ। ১৪ হারকিউলিস বি গ্রহটি তার নক্ষত্রকে একবার প্রদক্ষিণ করতে সময় নেয় ৪.৯ বছর। এর কক্ষপথের দৈর্ঘ্য সবচেয়ে বেশি (৪.২ এইউ)
* HD 149026
* HD 154345 এর গ্রহের নাম  HD 154345 বি। এটি ৯ বছরে নক্ষত্রকে এবার প্রদক্ষিণ করে। কক্ষপথের দৈর্ঘ্য ৪.১৮ এইউ।
* HD 164922 এর আবিষ্কৃত গ্রহটি দেখতে শনিগ্রহের মতো।
* HD 147506 এর গ্রহের নাম HAT-P-2b।
* HD 155358 এর দুইটি গ্রহের অস্তিত্ব আবিষ্কৃত হয়েছে।
* GSC 03089-00929
* Gliese 649
* HD 156668

## তথ্যসূত্র

বিষয়শ্রেণী:তারামণ্ডল
বিষয়শ্রেণী:টলেমি কর্তৃক তালিকাভুক্ত তারামণ্ডল
বীণা (তারামণ্ডল)

**বীণা তারামণ্ডল** বা **Lyra** (গ্রিক *λύρα* হতে) একটি তারামণ্ডল। এর নাম বীণা বা লায়ার নামের তারযুক্ত বাদ্যযন্ত্র থেকে এসেছে। ২য় শতকে প্রণীত টলেমির ৪৮টি নক্ষত্রমণ্ডলের তালিকায় এটি রাখা হয়েছিলো। বর্তমানে আন্তর্জাতিক অ্যাস্ট্রোনমিকাল ইউনিয়নের দ্বারা স্বীকৃত ৮৮টি নক্ষত্রমণ্ডলের মধ্যে এটি একটি। বীণামণ্ডল একটি ক্ষুদ্রাকার নক্ষত্রমণ্ডল। তবে এর প্রধাণ তারা ভেগা হলো আকাশের উজ্জ্বলতম নক্ষত্রগুলোর একটি। রাতের আকাশে বীণামণ্ডলের উত্তর দিকে রয়েছে ড্রাগন বা দ্রাকো, হারিকিউলিস, ভালপেচুলা, এবং সিগনাস।

উত্তর গোলার্ধের আকাশে বসন্ত কাল থেকে শরৎকাল পর্যন্ত এটি দেখা যায়। গ্রীষ্মকালে এটি প্রায় মাথার উপরে অবস্থান করে। দক্ষিণ গোলার্ধে শীতকালে এটি দক্ষিণ আকাশের নিচের দিকে দেখা যায়।

## তথ্যসূত্র

বিষয়শ্রেণী:জ্যোতির্বিজ্ঞান
বিষয়শ্রেণী:তারামণ্ডল
বিষয়শ্রেণী:টলেমি কর্তৃক তালিকাভুক্ত তারামণ্ডল